**8/2017**

**פרוטוקול ישיבת וועד שהתקיימה ביום ב' 4 ביוני 2017**

הישיבה התקיימה בחדר הסמינרים, מכון ב"ג לחקר ישראל והציונות. נקבעה לשעה 21:00.

משתתפים: **דובי רול, גיא רותם, מיכל מויאל, מיכל ארנון, אביבה לוי, רחל גור, אדם סלע**.

התנצלו: **אייל גילת.**

נוכחים: **אורלי גלעד.**

**סדר יום:**

1. **סיירת הורים.**
2. **כיצד נוהגים כלפי גופים המרעישים בקיץ וניהול בריכת השחייה כמתחם אירועים.**
3. **סגירת כביש 14 בבוקר לנסיעת כלי רכב.**
4. **קבורה של תורם לאוניברסיטה בבית העלמין ביישוב.**
5. **תוכנית עבודה גינון נראות.**
6. **שונות.**

**דיון:**

1. **אישור פרוטוקול 05.17 ליאת יש לשנות את הפרוטוקול בנושא תוכנית החומש לפי הישיבה מתאריך 29.5.17.**
2. **סיירת הורים** – לקראת בוא הקיץ, יש להתארגן ולהקים סיירת הורים, שתפקידה יהיה להראות נוכחות בשעות הערב, במקומות לא שגרתיים. מטרת הסיורים הינה, למנוע הסתובבות של בני נוער בשעות הלילה. פתרון יצירתי נוסף, הינו להעסיקם בשעות הבוקר, לארגן פעילויות לנוער ולהרחיקו מכל פעילות אלימה ופוגעת. המלחמה בסמים מעבירה סדנא מובנת לטובת הנושא.

בנוסף לחינוך, יש צורך באכיפה.

אורלי תעלה בפורום מזכירים את העניין ותבדוק באיזה יישוב יש סיירת הורים. המועצה צריכה לקחת חסות על העניין.

סיירת הורים נועדה להיות במקומות שהנוער לא אמור להיות, ההכשרה ניתנת ע"י מצילה.

מציעים להוציא קול קורא במידעון הקרוב להורים ולבחון מי מעוניין להתנדב בסיירת הורים שתפעל בקיץ שכוללת הכשרה. ליאת עם מיכל ארנון יפרסמו קול קורא.

1. **ניהול בריכת השחייה כמתחם אירועים** - עלה חשש בקרב התושבים, כי מתחם הבריכה ישמש לאירועים שיפריעו את מנוחת הלילה. היה רצון לזמן את מפעילי הבריכה כבר לפני חודש וחצי. אתמול היה אירוע של הקרנת משחק הכדורגל בבריכה, חלק מתושבי נווה צין התלוננו על הרעש.

שמוליק מלול וטל לוי מפעילי הבריכה, מסבירים כי אין מטרה לערוך אירועים שיפריעו לתושבי היישוב. המטרה היא לקיים אירועים לרווחת התושבים. לאירוע הקרנת משחק הכדורגל הגיעו כ 100 תושבים. מציעים כי אירועים קהילתיים יפורסמו במידעון ובהודעות סמס, תינתן כתובת לתושבים שם יוכלו להעלות טענות.

חשוב לתקשר את הפעילות בקיץ, כדי שהתושבים יערכו לפני.

אפשר לחיות עם אירועים קהילתיים, כשיש קבוצות חיצוניות, יש להגביל את הרעש עד השעה 23:00.

לפי החוק, עד 23:00 מותר לעשות רעש. יש לתאם ולפעול בשיקול דעת.

בקשת מפעילי הבריכה - היזמים מפעילים את הבריכה עד 1/10/2017. מבקשים השתתפות הועד בהפעלת הבריכה בשבועיים נוספים עד סוף החגים. שמוליק וטל יחזירו תשובה לגבי עלות השתתפות הועד בשבועיים של החגים.

מבקשים לדעת מה הנוהל לגבי אורחים מבחוץ? כרטיסיה יכולים לקנות תושבים בלבד. אורחים מבחוץ משלמים 50 ₪ לכניסה. היזמים ידעו לווסת את הכניסה של אורחים חיצוניים לבריכה.

1. **סגירת כביש 14 בבוקר לנסיעת כלי רכב** - הועד קיבל החלטה לסגור את כביש 14 בשעות הבוקר.

אדם – הועד יצר מעבר בטוח לרוכבי אופניים במרכז שכונת נווה בוקר א' (משעול אגי). יש לנתב את ההורים ואת ילדיהם למעבר הבטוח.

החלטה – אין אפשרות ליישם את החלטת הועד בנושא סגירת כביש 14. רוב הילדים רוכבים במעבר הבטוח.

לבקש מבית הספר לקיים אירוע פתיחת שנה דרך המעבר הבטוח. להביא שוטר קהילתי להסברה. יש לחבר את ההצל"ח לפרויקט הזה. באחריות אורלי לזמן את ההצל"ח, שיקחו אחריות על ההסברה למעבר הבטוח.

1. **קבורה של תורם לאוניברסיטה בבית העלמין של היישוב** –יש בקשה של תורם, שתרם רבות לאוניברסיטה ומעוניין להיקבר עם בת זוגו בבית העלמין של היישוב. החלטת הועד הייתה, שרק תושבי היישוב וקרובים מדרגה ראשונה, יכולים להיקבר בבית העלמין.

מיכל מויאל מציעה להוסיף, כי גם אנשים שיש להם זיקה ליישוב יוכלו להיקבר במקום.

דובי מתנגד להחלטה כי אישור הקבורה יהיה תלוי תרומה כספית.

נכון לנקודת זמן זו, ההצעה אינה עומדת בקריטריונים של עתודות הקרקע, אותה קבע הועד לגבי הזכות להיקבר בבית העלמין. יחד עם זאת, נקיים דיון מהותי נוסף בנושא.

אורלי תבדוק לגבי העתודות המסודרות של בית העלמין ותביא לישיבת הועד.

רחל מתנגדת מאחר שאין מספיק עתודות קרקע והישוב גדל. בעבר הוחלט שרק תושבים ובני משפחותיהם מדרגה ראשונה ייקברו בבית העלמין האזורי.

1. **העלאת שכר הדירה של מזכירות היישוב** – מאושר פה אחד.

רשמה: **אורלי גלעד**